ЕС предлага на Великобритания преходен период от 21 месеца след излизането й от Съюза Министрите на външните работи от Европейския съюз упълномощиха преговарящия за Брекзит Мишел Барние да предложи на Великобритания преходен период от 21 месеца след излизането от Съюза . От края на март 2019 - та до 31 декември 2020 година Обединеното кралство ще остане в единния пазар , но при определени условия , уточнени от българския външен министър Екатерина Захариева : Страните - членки се съгласиха , че по време на преходния период цялата европейска правна рамка трябва да се прилага в Обединеното кралство . Всякакви промени в правилата , въведени през този период , трябва да важат и за Кралството . По време на преходния период Обединеното кралство няма да участва в европейските институции и в процеса на вземане на решения , тъй като след излизането от Съюза Кралството ще стане трета страна . Днешното решение бе прието бързо и очакваме преговорите също да приключат бързо , каза министърът на външните работи Екатерина Захариева , която председателства заседанието на Съвета на Европейския съюз .